cyanic-selkie/wikianc huggingface dataset:
ইরোস নাও
ইতিহাস ও প্রবৃদ্ধি
১৯৭৭ সালে প্রতিষ্ঠিত, ইরোস ইন্টারন্যাশনাল পিএলসি চলচ্চিত্র অর্জনের সাথে ব্যবসা শুরু করেছিল এবং কয়েক বছরের মধ্যে এটি ভিএইচএসের প্রথম পরিবেশক হয়ে উঠল। ২০১২ সালে, যখন ইরোস তার ডিজিটাল অন-ডিমান্ড বিনোদন প্ল্যাটফর্মের ইরোস নাও চালু করল, সংস্থাটি সম্পূর্ণ উল্লম্বভাবে ইন্টিগ্রেটেড স্টুডিওতে রূপান্তরিত হয়। ইরোস নাও বিশ্বজুড়ে ভারতীয় বিনোদনের ১.৫ মিলিয়ন জনসংখ্যার লক্ষ্যবস্তুতে পরিণত হয়েছে। প্রথম দিকে ইরোস  নাও চলচ্চিত্র এবং সংগীত ভিডিওর  কন্টেন্টের মাধ্যমে তাদের কার্যক্রম শুরু করেছিলো। ২০১২ থেকে ২০১৮ পর্যন্ত এটি শর্ট ফিল্ম, ওয়েব-সিরিজ এবং মূল ফুলের তোড়া অধীনে বিশেষভাবে তৈরি কন্টেন্টের মতো সামগ্রী যুক্ত করেছে। ইরোস নাও বক্ররেখার পরিসংখ্যানে এগিয়ে থাকার জন্য বিভিন্ন শীর্ষস্থানীয় টেলিকম এবং সামগ্রী প্লেয়ারদের সাথে চুক্তি করেছে।
কন্টেন্ট লাইব্রেরি
ইরোস নাও ১২,০০০ এরও বেশি ডিজিটাল শিরোনাম রয়েছে যার মধ্যে চলচ্চিত্র, টেলিভিশন শো, সঙ্গীত ভিডিও এবং আড়াই লক্ষ সঙ্গীত ট্র্যাক অন্তর্ভুক্ত রয়েছে। প্ল্যাটফর্মটিতে চেনি কুম, হ্যাপি ভাগ জায়েগি, মনমার্জিয়া, বাজিরাও মাস্তানি, তনু ওয়েডস মনু রিটার্নস, গোলিয়ানো কি রসালিলা রাম-লীলা, রকস্টার, শুভ মঙ্গল সাবধান, ভিকি ডোনার, মুকবাবাজ, মুন্না মাইকেল, কি অ্যান্ড কা, ইংলিশ ভিংলিশের মতো ব্লকব্লাস্টার ফিল্ম রয়েছে, সেলভন্ধন, জিন্দেগি বিরাট হেইন, মৈন প্যায়ার কিয়া এবং পাদোসান ১০ টি ভারতীয় আঞ্চলিক ভাষায় বিভিন্ন শিরোনামের মধ্যে রয়েছেন। ডিজিটাল অন-চাহিদা প্ল্যাটফর্মের আন্তর্জাতিক শোগুলির একটি সংগ্রহ রয়েছে যা হাম টিভি এবং এআরওয়াই টিভিতে প্রচারিত হয়।
মীরা মুখোপাধ্যায়
মীরা মুখোপাধ্যায় (১১ মে ১৯২৩ - ২৭ জানুয়ারি ১৯৯৮) একজন ভারতীয় বাঙালি ভাস্কর শিল্পী এবং লেখক। তিনি প্রাচীন বাংলা ভাস্কর্য শিল্পে আধুনিকতা আনার জন্য পরিচিত। ছত্তিশগড়ের বস্তার ভাস্কর্যের ঐতিহ্যবাহী প্রশিক্ষণ কর্মসূচির সময় উদ্ভাবনী ব্রোঞ্জ কাস্টিং কৌশল ব্যবহার করার প্রশিক্ষণ নিয়ে তিনি লৌহ-মোম কাস্টিং দ্বারা ডোকরা পদ্ধতির উন্নতি ঘটান। শিল্পকর্মে তার অবদানের জন্য ১৯৯২ সালে ভারত সরকারের থেকে তিনি  চতুর্থ সর্বোচ্চ বেসামরিক পুরস্কার পদ্মশ্রী পদক লাভ করেন।
জীবনী
১৯২৩ সালে কলকাতায় জন্মগ্রহণকারী মীরা মুখোপাধ্যায়, ১৯৪১ সালে অবনীন্দ্রনাথ ঠাকুরের "ইন্ডিয়ান সোসাইটি অফ ওরিয়েন্টাল আর্ট" প্রতিষ্ঠানে শিল্পকলা বিষয়ে তার প্রাথমিক প্রশিক্ষণ গ্রহণ করেন। তার বিবাহিত জীবন ছিল সংক্ষিপ্ত এবং মীয়া মুখোপাধ্যায় বিবাহ বিচ্ছেদের পর, কলকাতার গভর্নমেন্ট কলেজ অফ আর্ট এন্ড ক্র্যাফট এবং দিল্লির দিল্লি পলিটেকনিক'য়ে (বর্তমানে দিল্লি প্রযুক্তি বিশ্ববিদ্যালয়) যোগদান করে তার শিল্প অধ্যয়ন শুরু করেন এবং চিত্রকলার, গ্রাফিক্স ও ভাস্কর্য বিষয়ে  ডিপ্লোমা অর্জন করেন। পরে তিনি শান্তিনিকেতনে ইফেন্ডি নামে একজন ইন্দোনেশিয়ার শিল্পীকে সহায়তা করেন। যেহেতু তিনি ১৯৫৩ সালে মিউনিখে গবেষণার জন্য বৃত্তি পেয়েছিলেন, যার ফলে টনি স্ট্যাডলার ও হেনরিচ কারচনারের অধীনে কাজ করার জন্য তাকে সুযোগ দেওয়া হয়েছিল। টনি স্তাডলার এমন একজন ভাস্কর শিল্পী যে মীরা মুখোপাধ্যায়'কে চিত্রশিল্পী থেকে ভাস্কর শিল্পীতে রূপান্তরের সমর্থন দেন। তিনি ১৯৫৭ সালে ভারতবর্ষে ফিরে এসে কার্শিয়ংয়ের ডোহিল স্কুল'য়ে একজন আর্ট শিক্ষিকা বা চিত্রশিল্পী হিসেবে চাকরি গ্রহণ করেন, যেখানে তিনি ১৯৫৯ সাল পর্যন্ত ছিলেন। তিনি এক বছরের জন্য কলকাতায় প্রাট মেমোরিয়াল স্কুল'য়ে ছিলেন।
মীয়া মুখোপাধ্যায় ১৯৬০ সালে প্রাট মেমোরিয়াল স্কুল থেকে তার নিয়মিত চাকরির পদত্যাগ করেন এবং ছত্তিশগড়ের বাস্তর উপজাতীয় কারিগরদের অধীনে ডোকরা কাস্টিং কৌশল প্রশিক্ষণ দিয়ে ফ্রিল্যান্সিং শুরু করেন। ১৯৬২ সালে ভারতের অ্যানথ্রোপোলজিক্যাল সার্ভে থেকে একটি সিনিয়র রিসার্চ ফেলোশিপ লাভ করে, তিনি ১৯৬৪ সাল পর্যন্ত ভারত ও নেপালের বেল্ট আর্টেল পণ্য নিয়ে গবেষণা করেন। এই সময়ে, তিনি ভারত ও বিদেশে বিভিন্ন স্থানে তার কাজকর্ম প্রদর্শন করতে শুরু করেন। মাত্র এক বছরে কয়েকটি শিল্পকর্ম তৈরি করতে তিনি পরিচিত হয়ে ওঠেন। এই সময়ে তার বিখ্যাত কাজগুলি হল অশোক ইন কালিঙ্গা, আর্থ ক্যারিয়ার, স্মিথস ওয়ার্কিং আন্ডার আ ট্রি, মাদার এন্ড চাইল্ড, সৃষ্টি, দি রুমুর এন্ড পোর্ট্রেট অফ নির্মল সেনগুপ্ত (কালিঙ্গার অশোক, আর্থ ক্যারিয়ার, স্মিথস একটি বৃক্ষ, মাতা ও শিশু, শ্রুতি, গুজরাত এবং নির্মল সেনগুপ্তের)। তার সৃষ্টিকে "সম্রাট অশোক" নয়া দিল্লির আইটিসি মৌর্য-এর নন্দীয়া গার্ডেনে প্রদর্শশীত হয়েছে। তার কাজগুলি অনেক আন্তর্জাতিক নিলামে প্রদর্শিত হয়েছে যেমন ক্রিস্টি এন্ড ইনভ্যালুয়েবল। একই সাথে তিনি শিশুদের গল্প লেখক হিসেবে কর্মজীবন শুরু করেন এবং কয়েকটি বই যেমন লিটল ফ্লাওয়ার শেফালী ও অন্যান্য গল্প প্রকাশ করেন। তার উল্লেখযোগ্য কিছু বই হচ্ছে কালো এন্ড দি কোয়েল এন্ড ক্যাটাচিং ফিশ এন্ড আদার স্টোরিজ। তিনি ১৯৭৮ সালে মেটাল ক্র্যাফট ইন ইন্ডিয়া নামে একটি প্রকরণগ্রন্থ প্রকাশ করেন এবং  ভারতের ঐতিহ্যবাহী ধাতব নৈপুণ্যের দুটি বই যথা: ১৯৭৯ সালে মেটাল কার্ফটম্যান ইন ইন্ডিয়া এবং ১৯৯৪ সালে ইন সার্চ ওফ বিশ্বকর্মা প্রকাশ করেন।
মীরা মুখোপাধ্যায় ১৯৯৮ সালে মারা যান, ৭৫ বছর বয়সে।
পুরস্কার ও সম্মাননা
মীরা মুখোপাধ্যায় ১৯৬৮ সালে ভারতের রাষ্ট্রপতির কাছ থেকে মাস্টার কারিগর হিসাবে প্রেস অ্যাওয়ার্ড লাভ করেন। তিনি ভারত সরকারের একজন এমারিতাস ফেলো। তিনি ১৯৭৬ সালে এক্সেলেন্স অ্যাওয়ার্ড পেয়েছিলেন কলকাতা লেডিস’ স্টাডি গ্রুপ থেকে এবং পশ্চিমবঙ্গ সরকার থেকে ১৯৮১ সালে অবনীন্দ পুরস্কার লাভ করেন। তিনি সংস্কৃতি মন্ত্রণালয় থেকে ফেলোশিপ অর্জন করেন ১৯৮৪ থেকে ১৯৮৬ সালের মধ্যে। ভারত সরকার ১৯৯২ সালে তাকে পদ্মশ্রী পুরস্কার প্রদান করা।
মঙ্গল চাঁদ
মঙ্গল চাঁদ (১৬২৫ - ১৭০০) বাংলা সাহিত্যের মধ্যযুগের একজন উল্লেখযোগ্য বাঙালি কবি। তিনি সতের শতকের মুসলিম সাহিত্যিক ছিলেন। তিনি ত্রিপুরা অঞ্চলের বলে ধারণা করা হয়। এখন পর্যন্ত তার একটি মাত্র কাব্যগ্রন্থ পাওয়া গেছে। গ্রন্থটি হল শাহজালাল-মধুমালা।
দক্ষিণ ডার্বিশায়ার ফুটবল অ্যাসোসিয়েশন
দক্ষিণ ডার্বিশায়ার ফুটবল অ্যাসোসিয়েশন (, South Derbyshire Football Association; এছাড়াও সংক্ষেপে এসডিএফএ নামে পরিচিত) হচ্ছে ইংল্যান্ডের কাউন্টি ফুটবল সংস্থা ছিল। ১৮৭১ সালে প্রতিষ্ঠিত এই সংস্থাটি দ্য ফুটবল অ্যাসোসিয়েশন এবং শেফিল্ড অ্যান্ড হ্যালামশায়ার কাউন্টি ফুটবল অ্যাসোসিয়েশনের পর ইউরোপ তথা পুরো বিশ্বের তৃতীয় প্রাচীন ফুটবল সংস্থা। এই সংস্থার সাথে ১১টি দল সংযুক্ত ছিল এবং দলগুলো ফুটবল খেলায় শেফিল্ড নিয়ম অনুসরণ করতো।
স্পেস স্টোরিস
thumb|এমস এর আঁকা [[ফেব্রুয়ারি ১৯৫৩ সংখ্যার প্রচ্ছদ, কল্প বিজ্ঞান এর তিনটি ছক কে দেখাচ্ছে। "মহাকাশচারী, লাস্যময়ী স্বর্ণকেশী এবং পতঙ্গ চোখের ভয়ংকর দানব" ]] স্পেস স্টোরিস  ছিল  একটি পাল্প ম্যাগাজিন, অক্টোবর ১৯৫২ সাল থেকে জুন ১৯৫৩ সাল পর্যন্ত যার পাঁচটি সংখ্যা প্রকাশিত হয়েছিল। প্রকাশক ছিলেন স্ট্যান্ডার্ড ম্যাগাজিন, এবং সম্পাদনা করতেন স্যামুয়েল মিনেস। মিনেসের সম্পাদনার কৌশল ছিল সরাসরি কল্পবিজ্ঞানের এডভেঞ্চার গল্প গুলো প্রকাশ করা। স্বনামধন্য লেখকদের মধ্যে ছিলেন জ্যাক ভ্যান্স, গর্ডন আর. ডিক্সন এবং লে ব্রাক্লেট, যার উপন্যাস দ্য বিগ জাম্প ফেব্রুয়ারি ১৯৫৩ সংখ্যায় প্রকাশিত হয়েছিল।
প্রকাশনার ইতিহাস ও বিষয়বস্তু
১৯৫০ এর দশকে যুক্তরাষ্ট্রে কল্প বিজ্ঞান সাহিত্যের প্রকাশনা জগতে নাটকীয় পরিবর্তন হয়। ১৯৪৯ এর শুরুতে, একটি প্রধান পত্রিকা বাদে প্রায় সকল পত্রিকাই পাল্প ফরম্যাটে রুপান্তরিত হয়েছিল; ১৯৫৫ সালের শেষ দিকে, এদের বেশির ভাগের প্রকাশনা বন্ধ হয়ে যায় অথবা ডাইজেস্ট ফরম্যাটে পরিবর্তিত হয়। পাল্প মার্কেটের এই হঠাৎ পতনের সময়ও কিছু পাল্প কল্পবিজ্ঞান পত্রিকা এই সময় প্রকাশিত হতে থাকে।  স্পেস ষ্টোরিস ছিল তাদের মধ্যে একটি। এটা স্ট্যান্ডার্ড ম্যাগাজিন দ্বারা অক্টোবর ১৯৫২ সালে প্রকাশনা শুরু করেছিল, যারা আরো তিনটি কল্পবিজ্ঞান পত্রিকা প্রকাশ করছিল :স্টার্টলিং ষ্টোরিস, থ্রিলিং ওন্ডার ষ্টোরিস এবং ফ্যান্টাসটিক ষ্টোরি ম্যাগাজিন । সম্পাদক, স্যামুয়েল মিনেস ১৯৪২ সাল থেকে স্ট্যান্ডার্ড ম্যাগাজিন এ কাজ করতেন, যদিও কল্পবিজ্ঞান পাল্প পত্রিকার জন্য নয়। তবে ১৯৫১ সালে স্যাম মারুইন স্ট্যান্ডার্ড ছেড়ে গেলে তিনি কল্প বিজ্ঞান গুলো সম্পাদনার দায়িত্ব নেন।
প্রথম সংখ্যাতে মিনেস ঘোষণা দেন যে স্পেস স্টোরিস এর সম্পাদনার কৌশল হবে মূলত বিনোদনে আলোকপাত করা। এটি সেই সব পাঠকদের উদ্দেশ্যে যারা শীতল মনস্তাত্তিক, জটিল দৃষ্টান্তমূলক, সামাজিক তাৎপর্যমূলক গল্পের পরিবর্তে এ্যাকশন ও উত্তেজনা, আশ্চর্য ও রোমাঞ্চ কাহিনী, অদ্ভুত এবং বিস্ময়কর ঘটনা ভালবাসেন।  পত্রিকাটির চিঠিপত্র কলামের প্রতিক্রিয়া ছিল সন্তোষজনক। অনেক ভক্তরাই মিনেসের এই ধারনাটি সমর্থন করেছিল। মিনেস ভাল লেখকদের দেখা যোগাড় করতে সমর্থ হয়ে ছিলেন। তারমধ্যে ছিলেন গরডন আর ডিক্সন, লে ব্রাকেট, জ্যাক ভেনশ এবং উইলিয়াম মরিসন।  তবুও অল্প কিছু গল্প ছিল স্মরণীয়। পত্রিকায় প্রকাশিত সেরা গল্বের মধ্যে অন্যতম ছিল ব্রাকেট এর লেখা দ্য বিগ জাম্প, যা ফেব্রুয়ারি ১৯৫৩ সংখ্যায় প্রকাশিত হয়েছিল।   কল্পবিজ্ঞান গবেষক ওয়েন্ডি বসফিল্ড এর মতে পত্রিকায় প্রকাশিত স্বল্প পরিচিত গল্প গুলো ছিল নীরস। কিন্তু তিনি রবার্ট জ্যাক এর লেখা "এক্সপেডিশন টু আর্থ" গল্পের প্রশংসা করেন। যে গল্পের পটভূমী ছিল একটি "কল্পবিজ্ঞান রেস্টুরেন্ট", এলিয়েন কর্মীরা  নিছক পোশাক পরা অবস্থায় থাকত।  সামান্য পার্থক্য ছাড়া এটি ছিল একটি গৎ বাধা একটি সহিংস এলিয়েন এর গল্প। বসফীল্ড অবশ্য চার্লস ফস্টার এর "দ্য স্যাটির স্টারাগেম" কে এককভাবে একটি সেকেলে যৌন বিষয়ক কল্পবিজ্ঞান কাহিনীর উদাহরণ বলে গন্য করেন। এই গল্পে শুধুমাত্র মহিলাদের দ্বারা অধ্যুষিত একটি গ্রহে পৃথিবীর একদল খনি শ্রমিককে আমন্ত্রন করে, যারা তাদের জন্য স্বামী হতে পারবে। বসফীল্ড পরবর্তীকালে জোয়ানা রুশ এবং জেমস টিপ্ট্রি, জুনিয়র এর কাছে " স্টক কল্প বিজ্ঞান এর দৈন্য অবস্থার প্রকাশ" বলে মন্তব্য করেছিলেন। চিঠি পত্র কলাম ছাড়া ও মিনেস নিবন্ধ ও বিজ্ঞান রচনাবলী যোগ করেন। এপ্রিল ১৯৫৩ সংখ্যায় পুস্তক সমালোচনা কলাম যুক্ত করা হয়।  এটা পরবর্তীতে বা শেষ সংখ্যায় দেখা যায় নি। তার পরিবর্তে কিছু কল্পবিজ্ঞান কার্টুন ছাপা হত।
ভেতরের ইলাস্ট্রেসন গুলো ছিল ভাল মানের। শিল্পীরা ছিলে পল অরবান, ভারজিল ফিনলে, এমস এবং আলেক্স স্কোম্বারগ। প্রচ্ছদ তৈরি করতেন এমস, আরল কে বারগে  এবং ওয়াল্টার পপ, তারা ছিলেন গৎ বাধা ধরনের, এমসের করা ফেব্রুয়ারি ১৯৫৩ সংখ্যার প্রচ্ছদ ও ছিল এই একই ছকের যাকে কল্পবিজ্ঞান গবেষক অয়েন্ডি বসফিল্ড বর্ণনা করেন কল্প বিজ্ঞান ছবির তিনটি ছক হিসেবেঃ "মহাকাশচারী, লাস্যময়ী স্বর্ণকেশী এবং পতঙ্গ চোখের ভয়ংকর দানব"। শুধুমাত্র শেষ সংখ্যার প্রচ্ছদ ছিল পত্রিকার ভেতরের একটি গল্প অবলম্বনে যা এমস ডিজাইন করেছিলেন। বারগে ১৯৫২ সালে মৃত্যু বরন করেন। ডিসেম্বর ১৯৫২ সংখ্যাটি ছিল স্ট্যান্ডার্ড এর জন্য করা তার শেষ প্রচ্ছদ।
অমোলাখ চাঁদ
অমোলাখ চাঁদ (১৯০৭-১৯৬৩) একজন ভারতীয় রাজনীতিবিদ ছিলেন। তিনি ভারতীয় জাতীয় কংগ্রেস দলের সদস্য হিসাবে রাজ্যসভায় উত্তর প্রদেশের প্রতিনিধিত্বকারী সংসদ সদস্য ছিলেন।
পিঁড়ি
পিঁড়ি হল সাধারণত বসবার জন্য কাঠের তৈরি একপ্রকার ক্ষুদ্র ও নিচু আসন বা পাটা। অঞ্চলভেদে এটি পিঁড়ে বা পিড়ি নামেও পরিচিত।
ব্যুৎপত্তি
পিঁড়ি শব্দটি সংস্কৃত শব্দ ‘পিণ্ডি’ থেকে 'পিংড়ি', তারপর 'পিঁড়ি' রূপে বাংলায় এসেছে। গ্রামাঞ্চলে এখনও পিঁড়ির ব্যবহার চালু আছে।
ব্যবহার
পিঁড়ি আকারগতভাবে ছোটো ও নীচু কাঠের আসন হওয়ায় এতে বসে প্রাচীন কালে বাঙালি নারীরা কুটনা কুটা এবং রান্না করার কাজে ব্যবহার করত। সাধারণত বসার কাজে পিঁড়ি ব্যবহার করা হলেও এর পাশাপাশি রুটি বেলার জন্য কিংবা তদ্রূপ অন্যান্য কাজেও বিভিন্ন আকারের পিঁড়ি ব্যবহার করা হয়ে থাকে।
এম. নুরুল্লাহ
'''এম. নুুুুুুরুল্লাহ''' একজন বাংলাদেশী আইনজীবী যিনি দুই মেয়াদে বাংলাদেশের অ্যাটর্নি জেনারেল ছিলেন।
কর্মজীবন
এম. নুুুুুুরুল্লাহ প্রথম বার ১৪ মার্চ ১৯৮৬ সালে বাংলাদেশের অ্যাটর্নি জেনারেল হিসেবে নিয়োগ পান এবং ৬ এপ্রিল ১৯৯০ সাল পর্যন্ত দায়িত্বপালন করেন। এর পর ২৬ জুলাই ১৯৯৫ সাল থেকে ২৬ জুন ১৯৯৬ সাল পর্যন্ত বাংলাদেশের অ্যাটর্নি জেনারেল হিসেবে দায়িত্বপালন করেন
সীরাতে আয়েশা
সীরাতে আয়েশা (سیرت عائشہ) আয়িশার উপর রচিত সুলাইমান নদভীর একটি জীবনী সাহিত্য। শিবলী নোমানীর অনুপ্রেরণায় সুলাইমান নদভী এই গ্রন্থটি রচনা করেন। এতে আয়িশার প্রাথমিক অবস্থা, শিক্ষা দীক্ষা, সামাজিক ও দাম্পত্য জীবন, সতিনদের ছেলেমেয়ে ও সতিনদের প্রতি সদাচার, অপবাদের ঘটনা, সংস্কারমূলক কার্যক্রম, কুরআনের ব্যূৎপত্তি, মাসাইল দক্ষতা, ইজতিহাদ ক্ষমতা, হাদিসে অগাধ জ্ঞান, ফিকহ ও কিয়াসে অসাধারণ প্রতিভা, চিকিৎসাশাস্ত্রে পারদর্শিতা, বক্তৃতা ও কাব্যে দক্ষতা, ফতওয়া প্রদানে পারঙ্গমতা, জগতের নারী সমাজের প্রতি তার অবদান সহ পুুরো জীবনচরিত উঠে এসেছে সবচেয়ে নির্ভরযোগ্য সূত্রগুলোর আলোকে। সুলাইমান নদভী গ্রন্থটির গুরুত্ব সম্পর্কে নিজেই লিখেন, ‘উর্দু ভাষার নতুন বিপ্লব আমাদের ভাষার যে বিপুল রচনা সম্ভার সঞ্চয় করেছে তাতে ইসলামের পুরুষদের কীর্তি ও অবদান অনেকটাই মানুষ জানতে পেরেছে। কিন্তু পর্দানশীন ইসলামের নারীদের উজ্জ্বল অবদানসমূহ এখনও রয়ে গেছে পর্দার অন্তরালে। সীরাতে আয়েশাই প্রথম প্রয়াস, যার দ্বারা এই শ্রেণীর অবদান সমূহকে অবগুন্ঠন মুক্ত করা হল।’ এই গ্রন্থের আরও একটি গুরুত্বপূর্ণ দিক হল আয়িশার বয়স কেন্দ্রিক লেখকের গবেষণা।
প্রেক্ষাপট
সুলাইমান নদভী এপ্রিল ১৯০৬, তার ছাত্র জীবনের শেষ বছরে এই গ্রন্থটি সূচনা করেন যখন তিনি ছিলেন মাসিক আন নদওয়া পত্রিকার সহকারী সম্পাদক। তিনি ১৯১৪ সালে পুনায় অবস্থানকালে শিবলী নোমানী বিভিন্ন পত্র মারফত তাকে গ্রন্থটি রচনার তাগীদ দেন। তিনি ১৯০৮ সালে সীরাতে আয়েশার কিছু অংশ রচনা করে আন নদওয়া পত্রিকায় প্রকাশ করেন। কিন্তু অন্যান্য কাজের গুরুত্ব বিবেচনায় এর কাজে কিছুকালের জন্য বিরতি পড়ে যায়। অবশেষে ১৯২০ সালে গ্রন্থটি সমাপ্ত হয় এবং প্রথমবারের মত আলোর মুখ দেখে। তখন সুলাইমান নদভী খিলাফত প্রতিনিধি হিসেবে লন্ডনপ্রবাসী। অবশ্য গ্রন্থটি পরে তৃতীয় মুদ্রণের সময় মূল বক্তব্য, সূত্র ও উদ্ধৃতি এবং তথ্য-উপাত্তের পরিমার্জনসহ অনেক বিষয়ের সংযোজনও করা হয়। পরিশেষে বক্ষমান গ্রন্থে জালালুদ্দীন সুয়ুতীর রিসালাহ আইনুল ইসাবাহ গ্রন্থখানি অন্তর্ভুক্ত করা হয়, যাতে আয়িশা সম্পর্কিত এই দুর্লভ রচনাটি সর্বসাধারণের নাগালে এসে যায়।
উৎস
জীবনীগ্রন্থ রচনার জন্য সাধারণত ইতিহাসগ্রন্থের সাহায্য নেওয়া হয়। কিন্তু এ গ্রন্থ যে-সময় ও সমাজকে কেন্দ্র করে রচিত, তার ইতিহাস শুধু হাদিসগ্রন্থেই সীমাবদ্ধ। তাই এ গ্রন্থের যাবতীয় তথ্য-উপাত্তের উৎস শুধুই হাদিসগ্রন্থ। হাদীসগ্রন্থগুলোর মধ্যে অধিকাংশ ক্ষেত্রে সহীহ বুখারী, সহীহ মুসলিম, সুনানে আবু দাউদ এবং মুসনাদে ইমাম আহমাদ ইবনে হাম্বল থেকে তথ্য-উপাত্ত নেওয়া হয়েছে। মুসনাদ গ্রন্থগুলোতে আয়িশা সম্পর্কে বর্ণনার অনেক তথ্য পাওয়া যায়। তাই জামে, মুসনাদ, সুনান সহ আরও অসংখ্য আসমাউর রিজালগ্রন্থ যেমন: ইবনে সা‘দের তাবাকাত, যাহাবির তাযকিরাতুল হুফফাজ, ইবনে হাজারের তাহযীব এবং ফাতহুল বারী সহ কাসতালানী, ইমাম নববী প্রমুখের বিখ্যাত ব্যাখ্যাগ্রন্থ থেকেও তথ্য-উপাত্তের সাহায্য নেওয়া হয়েছে। উৎসগ্রন্থগুলোর মধ্যে সবচেয়ে বিরল গ্রন্থ হল হাকিমের মুসতাদরাক ও সুয়ূতীর আইনুল ইসাবা একটি ছোট্ট রিসালাহ। এতে যে হাদিসগুলো সন্নিবেশিত হয়েছে, তাতে তৎকালীন প্রচলিত ভুল ধারণাগুলো আয়িশা কর্তৃক খণ্ডিত হয়েছে।
হরিকেশ বাহাদুর
হরিকেশ বাহাদুর ভারতীয় জাতীয় কংগ্রেসের একজন জাতীয় নেতা এবং ১৯৭৭ সালে কংগ্রেস ফর ডেমোক্রেসি পার্টির টিকিটে এবং ১৯৮০ সালে লোকদলের টিকিটে গোরক্ষপুর (লোকসভা কেন্দ্র) এর প্রতিনিধিত্ব করেছেন।
ব্রিটিশ হাই কমিশন, ঢাকা
ঢাকায় অবস্থিত যুক্তরাজ্যের হাই কমিশন হচ্ছে বাংলাদেশে নিযুক্ত যুক্তরাজ্যের প্রধান কূটনৈতিক মিশন। এটা বারিধারা শহরতলীর ইউনাইটেড নেশন্স সড়কে অবস্থিত।
ইতিহাস
৪ ফেব্রুয়ারি ১৯৭২ সালে ব্রিটেন বাংলাদেশকে স্বীকৃতি দেয়, যা অন্যান্য ইউরোপীয় এবং কমনওয়েলথ দেশ থেকেও বাংলাদেশকে স্বীকৃতি এনে দেয় এবং ১৯৭২ সালের ১৮ এপ্রিল কমনওয়েলথ অন্তর্ভুক্ত হয়। ১৯৭২ সালে ব্রিটেন বাংলাদেশের রাজধানী ঢাকায় একটি হাই কমিশন প্রতিষ্ঠা করে, বাংলাদেশে নিযুক্ত প্রথম ব্রিটিশ হাই কমিশনার ছিলেন এন্টোনি গোল্ড্‌স।
মুহম্মদ মুকিম
মুহম্মদ মুকিম মধ্য যুগের একজন উল্লেখযোগ্য কবি। তিনি সতের শতকের মুসলিম সাহিত্যিক ছিলেন। মৃগাবতী, গুলে বকাওলী কাব্যগুলো তার রচিত।
মুকিম চট্টগ্রাম জেলাস্থ নোয়াপাড়গ্রামে জন্মগ্রহণ করেন। সৈয়দ মুহম্মদ দৌলত তাঁর পিতা এবং সূফী সাধক ও পীর কবি আলী রজা তার গুরু ছিলেন। মুকিমের পূর্বপুরুষগণ এখনকার ফেনী জেলার বাসিন্দা ছিলেন।ছোট বেলাতেই মুহম্মদ মুকিম তার বাবাকে হারান এবং প্রারম্ভিক জীবনে জমিদার আলী আকবর চৌধুরীর সেরেস্তা  হিসেবে যোগদান করেন।
শিফটিং গিয়ারস: এ বাইসেক্সুয়াল ট্রান্সমিশন
শিফটিং গিয়ারস: এ বাইসেক্সুয়াল ট্রান্সমিশন (বা আরও সহজভাবে শিফটিং গিয়ারস ) হল একটি বিতর্কিত গেভিএন পুরস্কার বিজয়ী উভকামী পর্নোগ্রাফিক চলচ্চিত্র যা রচনা ও পরিচালনা করেছে চি চি লারু এবং চ্যানেল ১ -এ মুক্তি পায় ২০০৮ সালে।
শেলবর্ন হোটেল
শেলবর্ন হোটেল একটি বিখ্যাত হোটেল যা আয়ারল্যান্ডের ডাবলিনের সেন্ট স্টিফেনস গ্রীণ এর দক্ষিণ পাশে একটি সুষমা-মণ্ডিত অট্টালিকায় অবস্থিত। বর্তমানে এটি ম্যারিয়ট ইন্টারন্যাশনাল দ্বারা পরিচালিত হয়। হোটেলটিতে সর্বমোট ২৬৫টি কামরা রয়েছে এবং আঠারো মাস সংস্কারের পর হোটেলটি ২০০৭ সালের মার্চ মাসে পুনরায় চালু করা হয়।
জন ম্যাক কার্ডি হোটেলটির নকশা তৈরি করেন এবং প্যারিসের এম. এম. বারবাজেট স্টুডিও হোটেলের বাহিরের চত্বরের চারটি ভাস্কর্য, দুজন নিউবিআন রাজকন্যা এবং তাদের দাসীর মূর্তিগুলো নির্মাণ করেন।
ইতিহাস
শেলবর্ন হোটেলটি ১৮২৪ সালে মার্টিন বার্ক দ্বারা নির্মিত হয়, যিনি টিপারারির অধিবাসী ছিলেন; মার্টিন সেন্ট স্টিফেনসের কাছাকাছি তিনটি টাউনহাউসের অধিকার লাভ করেন, যা ইউরোপের সবচেয়ে বড় গার্ডেন স্কয়ার। মার্টিন বার্ক তার নতুন হোটেলটির নামকরণ শেলবর্নের দ্বিতীয় আর্ল উইলিয়াম পেটির নামানুসারে দ্যা শেলবর্ন রাখেন।
১৯০০ সালের শুরুর দিকে, অ্যালোয়েস হিটলার জুনিয়ার, অ্যাডলফ হিটলারে সৎভাই ডাবলিনে থাকাকালীন হোটেলটিতে কাজ করেন।
১৯১৬ সালে ইস্টার রাইজিং এর সময় হোটেলটি অ্যান্ড্রুজ নামের একজন ক্যাপ্টেনের নেতৃত্বে ৪০ জনের একটি বিট্রিশ সৈন্যদল অধিগ্রহণ করে। তাদের উদ্দেশ্য ছিলো মাইকেল ম্যালিনের নেতৃত্বাধীন আইরিশ বাহিনীকে আক্রমণ করা।
১৯২২ সালে, ১১২ নম্বর কক্ষে আয়ারল্যান্ডীয় সংবিধান|আইরিশ সংবিধানের খসড়া তৈরি করা হয়, যা বর্তমানে সংবিধান কক্ষ নামে পরিচিত।
হাইনরিখ হের্ত্‌স
হেনরিক রুডলফ হার্জ (Heinrich Rudolf Hertz; ); ২২ ফেব্রুয়ারি ১৮৫৭ – ১ জানুয়ারি ১৮৯৪) একজন জার্মান পদার্থবিজ্ঞানী যিনি প্রথম প্রত্যয়জনকভাবে তড়িৎ-চুম্বকীয় তরঙ্গের অস্তিত্ব প্রমাণ করেন যা জেমস ক্লার্ক ম্যাক্সওয়েলের আলোর তড়িৎ-চুম্বকীয়তত্ত্ব দ্বারা অনুমান করা হয়। ১৮৮৮ সালে তিনি সর্বপ্রথম একটি যন্ত্রের সাহায্যে অত্যন্ত উচ্চ কম্পাঙ্কের বেতার তরঙ্গ তৈরি ও শনাক্ত করেন এবং এর সাহায্যে তড়িৎ-চুম্বকীয় তরঙ্গের অস্তিত্ব প্রমাণ করেন। তার নামেই কম্পাঙ্কের আন্তর্জাতিক এককের নামকরণ করা হয়েছে হার্জ।
আবহাওয়াবিজ্ঞান
হের্তসের সবসময় আবহাওয়াবিজ্ঞানের উপর গভীর আগ্রহ ছিল। ধারণা করা হয় ভিলহেল্ম ফন বেজল্ড (১৮৭৮ সালে মিউনিখ পলিটেকনিক-এ হার্টজের প্রফেসর ছিলেন) -এর সাথে যোগাযোগের পর থেকেই এই আগ্রহের সূত্রপাত ৷ কিন্তু হের্ত্স‌ কিছু প্রাথমিক নিবন্ধ বাদে এই ক্ষেত্রে তেমন কোনো অবদান রাখেননি। নিবন্ধগুলি তিনি বার্লিনে হেল্মহোল্ত্‌সের সহকারী হিসেবে থাকাকালীন লিখেছিলেন, যেগুলোর মধ্যে ছিল তরলের বাষ্পীভবনের উপর গবেষণা, এক নতুন ধরনের আর্দ্রতামাপক যন্ত্র এবং একই রুদ্ধতাপীয় পরিবর্তনে আর্দ্র বাতাসের বৈশিষ্ট্য নির্ণয়ের রৈখিক উপায় ৷
সংস্পর্শ বলবিজ্ঞান
<--তড়িৎচুম্বক -এর বিভিন্ন ক্ষেত্রে অবদানের জন্য হার্জ সবার কাছে পরিচিত (নিচে দেখুন)-->
তড়িৎচৌম্বক গবেষণা
১৮৭৯ সালে হার্টজের গবেষণার সময় হেল্মহোল্টজ প্রস্তাব করেছিলেন যে, হার্টজের গবেষণামূলক প্রবন্ধ ম্যাক্সওয়েলের তড়িৎচুম্বকীয় তত্ত্ব পরীক্ষা করতে পারে। এটা ১৮৬৫ সালে প্রকাশিত যা তড়িৎচুম্বকীয় তরঙ্গের অস্তিত্ব থাকতে পারে বলে অনুমান করেছিলো। এটি ভবিষ্যতবাণী করেছিলো যে, তড়িৎচুম্বকীয় তরঙ্গ আলোর দ্রুতিতে চলে এবং আলো নিজেই ঠিক একটি তরঙ্গের মতো। এছাড়াও হেল্মহোল্টজ সে বছর প্রুসিয়ান একাডেমী অব সাইন্স একটি সমস্যার উপর 'বার্লিন পুরস্কার' প্রস্তাব করেছিলেন। যে পরীক্ষামূলকভাবে অপরিবাহী/ অন্তরক(insulator) এর সমবর্তন(polarization) এবং অসমবর্তন এর মধ্যে তড়িৎচুম্বকীয় প্রভাব প্রমাণ করতে পারবে এই পুরস্কার তার জন্য। ম্যাক্সওয়েল এর তত্ত্ব থেকে এই প্রভাব সম্পর্কে কিছু একটা আভাস পাওয়া গিয়েছিলো। হেল্মহোল্টজ প্রায় নিশ্চিত ছিলেন যে, এটা জেতার জন্যে হার্টজই ছিলেন সবচেয়ে উপযুক্ত প্রার্থী। হার্টজের ধারণা ছিলো এটি পরীক্ষামূলকভাবে প্রমাণের জন্য যন্ত্রপাতি তৈরি বেশ কষ্টকর। অন্য কোন উপায় না পেয়ে তিনি এর পরিবর্তে তড়িৎচুম্বকীয় আবেশন এর উপর কাজ করেছিলেন। কিয়েল এ তার সময়ে প্রচলিত 'একশান এট আ ডিসটেন্স' তত্ত্বের তুলনায় তাদের অধিক বৈধতা রয়েছে দেখাতে হার্টজ ম্যাক্সওয়েল এর সূত্রের বিশ্লেষণ প্রকাশ করেছিলেন।
কার্লশ্রুহে অধ্যাপনা শুরু করার পর ১৮৮৬ সালের এক হেমন্তে যখন হার্জ এক জোড়া রেইস স্পাইরাল নিয়ে পরীক্ষা করছিলেন তখন তিনি দেখতে পেলেন এই কয়েলগুলোর মধ্যকার একটি লেইডেন জার আধানমুক্ত করার প্রক্রিয়া অন্য একটি কয়েলে স্ফূলিঙ্গের সৃষ্টি করে।ম্যাক্সওয়েল এর তত্ত্ব প্রমাণ করার সমস্যা সমাধানের জন্য হার্জ একটি নতুন যন্ত্র তৈরীর উপায় বের করেছিলেন যা তাকে ১৮৭৯ সালের 'বার্লিন পুরস্কার' এনে দিয়েছিল (যদিও আসল পুরস্কারটি গ্রহণ না করার জন্য ১৮৮২ সালে মেয়াদোত্তীর্ণ হয়েছিল)। তিনি একটি রামকর্ফ কয়েল চালিত স্ফূলিঙ্গ ফাঁক এবং এক জোড়া এক মিটার লম্বা তারকে প্রস্তুতকারী হিসেবে ব্যবহার করেছিলেন। বর্তনীর অণুরণন সমন্বয়ের জন্য ধারক গোলক ব্যবহার করা হয়েছিল।তার গ্রাহকযন্ত্রটি ছিল একটি সরল অর্ধ-তরঙ্গ ডায়াপোল এন্টেনা যা ভূমির সাথে তড়িৎসংযোগ ছাড়াই কাজ করত, এটিই ছিল বর্তমান ডাইপোল এন্টেনার পূর্বরূপ।এই যন্ত্রটি অতি উচ্চ কম্পাংক সীমায় বেতার তরঙ্গ সৃষ্টি ও ধারণ করতে সমর্থ হয়েছিল।
হার্টজ 1886 থেকে 1889 সালের মধ্যে কিছু পরীক্ষণ সম্পাদন করেছিলেন। পরীক্ষণগুলো প্রমাণ করেছিল, তিনি যা পর্যবেক্ষণ করেছিলেন তা ছিল মূলত ম্যাক্সওয়েল এর পূর্ব অনুমিত তড়িতচৌম্বক তরঙ্গের ফলাফল। ১৮৮৭ সালের নভেম্বরে শুরু করে তিনি তার রিসার্চ পেপার "On Electro Magnetic Effect Produced by Electrical Disturbances in Insulators" সহ পর্যায়ক্রমে আরো পেপার বার্লিনের একাডেমির হেল্মহোল্টজকে পাঠিয়েছিলেন। ১৮৮৮ এর পেপারগুলো দেখিয়েছিল যে মুক্ত স্থানে অনুপ্রস্থ তড়িৎচুম্বক তরঙ্গ একটি নিদিষ্ট দূরত্ব সসীম বেগে যায়।  হার্টজ যে যন্ত্রপাতি ব্যবহার করে ছিলেন সেখানে তারগুলো থেকে তড়িৎ ও চুম্বক ক্ষেত্র অনুপ্রস্থ তরঙ্গ আকারে বের হয়।তিনি জিংক প্রতিফলক প্লেট থেকে ১২ মিটার দূরে দোলক স্থাপন করেছিলেন,যাতে তিনি স্থির তরঙ্গ পান।তরঙ্গগুলো ছিল দৈর্ঘে ৪মিটার।তিনি ম্যাক্সওয়েলের তরঙ্গ পরিমাপ করেছিলেন এবং দেখালেন তরঙ্গগুলোর বেগ আলোর বেগের সমান।তিনি ঐ তরঙ্গগুলোর তড়িৎক্ষেত্রের তীব্রতা,পোলারিটি এবং প্রতিফলন পরিমাপ করেছিলেন।এই পরীক্ষণগুলো এটি প্রতিষ্ঠিত করে ছিল, আলো এবং এই তরঙ্গগুলো ছিল তড়িৎচুম্বক তরঙ্গ যা ম্যাক্সওয়েলের সমীকরণগুলো মেনে চলে।তিনি "hertzian cone" নামের একটি তরঙ্গমুখের কথা বলেছিলেন যেটি বিভিন্ন মাধ্যমে সঞ্চালিত হয়।
নাৎসি বাহিনীর অত্যাচার
হেনরিক হার্টজ সারা জীবন এক জন লুথেরিয়ান ছিলেন এবং সে কখনই নিজেকে ইহুদি ধর্মালম্বীদের এক জন বলে মনে করেননি৷ কারণ ১৮৩৪ সালে তার বাবার পরিবারের সবাই তাদের ধর্ম পরিবর্তন করে লুথেরানিজম ধর্ম গ্রহণ করেছিলেন যখন তার বাবার বয়স সাত বছর ছিল৷
তা সত্ত্বেও হার্টজের মৃত্যুর অনেকদিন পর যখন নাৎসি শাসনতন্ত্র ক্ষমতায় আসে তখন তারা তার ছবি হ্যামবার্গ সিটি হলের (রাথাউস) বিখ্যাত সম্মানজনক স্থান থেকে সরিয়ে নেন৷ এর মূল কারণ ছিল তার আংশিক ইহুদী বংশানুক্রম৷ ( এর পর তার ছবি জনসাধারণের প্রদর্শনের জন্য রেখে দেওয়া হয় ) ১৯৩০ সালে হার্টজের বিধবা স্ত্রী এবং তার কন্যারা জার্মানি ছেড়ে ইংল্যান্ড চলে যান।
পদক ও সম্মাননা
হেনরিক হার্টজের ভাগ্নে গুস্তাভ লুডভিগ হার্টজ ছিলেন একজন নোবেল পুরস্কার বিজয়ী, এবং গুস্তাভের ছেলে কার্ল হেলমুট হার্টজ চিকিৎসা বিজ্ঞানের আল্ট্রাসনোগ্রাফি আবিষ্কার করেছিলেন।
১৯৩০ সালে আই ইসি কর্তৃক প্রতিষ্ঠিত হয়েছিল তার সম্মানে ক্ম্পাংকের এস আই একক হার্জ, প্রতি সেকেন্ডে একটি ঘটনার সংখ্যার পুনরাবৃত্তির অভিব্যক্তি। ১৯৬০ সাল সি জি পি এম কর্তৃক সরকারি ভাবে আগের নামের জায়্গায় সাইকেল পার সেকেন্ড নামে  প্রতিস্থাপিত হয়।
দ্বিতীয় জাতীয় সংসদ নির্বাচন, ১৯৭৯
দ্বিতীয় জাতীয় সংসদ নির্বাচন ১৯৭৯, বাংলাদেশে ১৮ ফেব্রুয়ারি ১৯৭৯ সালে অনুষ্ঠিত হয়। নির্বাচনে বাংলাদেশ জাতীয়তাবাদী দল জয় লাভ করে; তারা জাতীয় সংসদের ৩০০টি আসনের মধ্যে ২০৭টি আসন লাভ করে। মোট ভোট সংগৃহীত হয়েছিল ৫১.৩%।
সুশ্রী দিব্যদর্শিনী
২০১৯ সালে, তিনি মহিলা টি-টোয়েন্টি চ্যালেঞ্জে ভেলোসিটির হয়ে খেলার জন্য নির্বাচিত হন। তিনি ঘরোয়া ভারতীয় ক্রিকেট প্রতিযোগিতায় ওড়িশা মহিলা অনুর্ধ্ব ২৩ দলের অধিনায়কও। তিনি ২০১৯ সালে এসিসি মহিলা উদীয়মান টিম এশিয়া কাপে ভারতের প্রতিনিধিত্ব করেছিলেন, যেখানে তিনি ভারতের পক্ষে সর্বোচ্চ উইকেট শিকারী ছিলেন।
প্রাথমিক জীবন
সুশ্রী দিব্যদর্শিনী প্রধান ১৯৯৭ সালের ৮ই অক্টোবর ওড়িশার ঢেঙ্কানালে জন্মগ্রহণ করেন। সাত বছর বয়সে, তিনি তাঁর আবাসিক কলোনিতে মজা করার জন্য ক্রিকেট খেলতে শুরু করেছিলেন।
যখন তিনি ১৫ বছর বয়সী হলেন, তখন তিনি ক্লাব প্রশিক্ষক খিরোদ বেহেরার অধীনে প্রশিক্ষণ শুরু করেন। খিরোদ তাঁকে ২০২১ সাল পর্যন্ত প্রশিক্ষণ দিয়েছেন। গ্রুপ জোনাল টুর্নামেন্টে দিব্যদর্শিনী তাঁর নিজ রাজ্য ওড়িশার প্রতিনিধিত্ব করা শুরু করেন। ক্রিকেট ছাড়াও জনপ্রিয় সিনেমা দেখা এবং অভিনয় তাঁর প্রিয় শখ। এমনকি তিনি 'কানা' নামে একটি ক্রিকেট ভিত্তিক তামিল ছবিতে অভিনয়ও করেছিলেন।
কর্মজীবন
সুশ্রী দিব্যদর্শিনী ২০১২ সাল থেকে তাঁর নিজ রাজ্য ওড়িশার প্রতিনিধিত্ব হয়ে খেলছেন। তিনি এখন সীমিত ওভারের ক্রিকেট টুর্নামেন্টে ওড়িশার মহিলা অনুর্ধ্ব ২৩ দলের অধিনায়কও।
২০১১/১২ এবং ২০১২/১৩ মরশুমে ওড়িশা অনূর্ধ্ব-১৯-এর হয়ে খেলার পর, তিনি ২০১২ সালে আসামের বিরুদ্ধে তাঁর পূর্ণ অভিষেক করেন, সেই খেলায় তিনি ৯ রান করেন এবং একটি উইকেট নেন। দিব্যদর্শিনী ওড়িশার ক্রিকেট দলের নিয়মিত সদস্য হয়ে ওঠেন এবং ২০১৪ সালে ভারত ক-দলের হয়ে খেলা শুরু করেন। তাঁর সেরা বোলিং ৪৩ রানে ৫ উইকেট, ২০২০ সালের মার্চ মাসে, হরিয়ানার বিপক্ষে তিনি এই কৃতিত্ব অর্জন করেন। তিনি পূর্বাঞ্চল এবং ইন্ডিয়া গ্রিনের হয়েও খেলেছেন।
২০১৯ সালে এসিসি উইমেনস ইমার্জিং টিমস এশিয়া কাপেও তিনি ভারতের হয়ে খেলেছিলেন।
দিব্যদর্শিনীকে ২০১৯ মহিলাদের টি-টোয়েন্টি চ্যালেঞ্জের আগে ভেলোসিটি স্কোয়াডের অংশ হিসাবে নির্বাচিত করা হয়েছিল। তিনি একটি ম্যাচ খেলেছিলেন, সেই খেলায় তিনি ওয়েস্ট ইন্ডিয়ান ব্যাটার স্ট্যাফানি টেলরকে আউট করেছিলেন। তাঁকে ২০২০ প্রতিযোগিতার জন্য ভেলোসিটি স্কোয়াডে রাখা হয়েছিল, এবং তিনি আবার একটি খেলায় খেলেছিলেন।
টহল জাহাজ
ইতিহাস
উভয় বিশ্বযুদ্ধে প্রচুর বেসামরিক নৌযান যেমন মাছধরার জাহাজ, প্রোমদতরী ইত্যাদি জলযানকে মেশিনগান ও অন্যান্য অস্ত্র সজ্জিত করে টহল জাহাজে রূপান্তর করা হয়েছিল। বর্তমানেও এধরনের টহল জাহাজ দেখতে পাওয়া যায়। সাধারনত সমুদ্রগামী টহলযান ৩০ মিটার দীর্ঘ হয়। এসকল জাহাজ, মূল অস্ত্র হিসাবে সাধারনত সিঙ্গেল মিডিয়াম ক্যালিবারের আর্টিলারি গান ব্যবহার করে। এছাড়া অতিরিক্ত গুলিবর্ষণ ক্ষমতা হিসাবে হালকা ও মাঝারি মেশিনগান ব্যবহার করে। অভিযানের গুরোত্ব ও প্রয়োজনিয়তা ভেদে টর্পেডো, সারফেস টু সারফেস মিসাইল, এন্টি মিসাইল ইত্যাদি অস্ত্রও দ্বারা টহল জাহাজ সজ্জিত থাকে।
তথ্যসূত্র
১.বাংলাদেশ নৌবাহিনীর বহরে যুক্ত হলো ১২ টি পেট্রোল ভেসেল।:দৈনিক বাংলাদেশ প্রতিদিন  ,১৬ই সেপ্টম্বর,২০১৫.
বৃহৎ ব্যাপ্তির নিরাময়মূলক ঔষধ
বৃহৎ ব্যাপ্তির নিরাময়মূলক ঔষধ (Broad-spectrum therapeutic) বলতে একধরনের সক্রিয় জীবাণুরোধক পদার্থ বা ঔষধকে বোঝায় যা একাধিক ধরনের রোগসৃষ্টিকারী জীবাণুর বিরুদ্ধে কার্যকর। যেমন কিছু ব্যাকটেরিয়া নিরোধক ঔষধ ব্যাকটেরিয়া ও ভাইরাস উভয় প্রকার জীবাণুর বিরুদ্ধে কার্যকর, তাই এগুলিকে বৃহৎ ব্যাপ্তির নিরাময়মূলক ঔষধ বলা হয়। বৃহৎ ব্যাপ্তির নিরাময়মূলক ঔষধের বিপরীত ধরনের ঔষধগুলিকে ক্ষুদ্র ব্যাপ্তির নিরাময়মূলক ঔষধ (Narrow-spectrum therapeutic) বলা হয়; এগুলি নির্দিষ্ট কিছু জীবাণু কিংবা খুবই সদৃশ কিছু জীবাণুর সমষ্টির উপরে কাজ করে।
বৃহৎ ব্যাপ্তির নিরাময়মূলক ঔষধগুলিকে বৈশ্বিক মহামারী চলাকালে সম্ভাব্য জরুরি চিকিৎসা হিসেবে প্রস্তাব করে হয়েছে। অ্যাজিথ্রোমাইসিন (Azithromycin) ও নিটাজোক্স্যানাইড (Nitazoxanide) সর্বপ্রথম আবিষ্কৃত দুইটি বৃহৎ ব্যাপ্তির নিরাময়মূলক ঔষধ।
মোহাম্মদ কায়কোবাদ
মোহাম্মদ কায়কোবাদ (জন্ম: ১ মে ১৯৫৪) একজন বাংলাদেশী কম্পিউটার বিজ্ঞানী, শিক্ষক, কলামিস্ট এবং লেখক। তিনি বাংলাদেশ প্রকৌশল বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে শিক্ষকতা করেছেন। বর্তমানে তিনি ব্র্যাক বিশ্ববিদ্যালয়ে বিশিষ্ট অধ্যাপক হিসেবে কর্মরত আছেন। বাংলাদেশে গণিত অলিম্পিয়াড শুরু করার পেছনে তার উল্লেখযোগ্য অবদান আছে। বিশ্ববিদ্যালয় পড়ুয়াদের জন্যে সবচেয়ে বড় প্রোগ্রামিং প্রতিযোগিতা এসিএম আইসিপিসিতে বুয়েটের অংশ নেয়ার ব্যাপারেও তার অবদান আছে।
পারিবারিক জীবন
অধ্যাপক মোহাম্মদ কায়কোবাদ মানিকগঞ্জে জন্মগ্রহণ করেন। তার পিতা মরহুম আনিছউদ্দিন আহমেদ ও মাতা সাহেরা খাতুন। তার স্ত্রী সালেহা সুলতানা এবং তিনি দুই পুত্রসন্তানের জনক।
শিক্ষা
মোহাম্মদ কায়কোবাদ ১৯৭০ সালের মাধ্যমিক পরীক্ষায় মানিকগঞ্জ সরকারি উচ্চ বিদ্যালয় থেকে ১১তম স্থান অধিকার করেন। ১৯৭২ সালে দেবেন্দ্র কলেজ থেকে প্রথম বিভাগে উচ্চ মাধ্যমিক পাস করেন। ১৯৭৯ সালে সোভিয়েত ইউনিয়নের ওডেসা ইনস্টিটিউট অব মেরিন ইঞ্জিনিয়ার্স থেকে মাস্টার অব সায়েন্স ইন ইঞ্জিনিয়ারিং ডিগ্রি অর্জন করেন। ১৯৮২ সালে থাইল্যান্ডের এশিয়ান ইনস্টিটিউট অব টেকনোলজি থেকে কম্পিউটার এপ্লিকেশন্স টেকনোলজিতে মাস্টার অব ইঞ্জিনিয়ারিং সম্পন্ন করেন। তিনি ১৯৮৬ সালে অস্ট্রেলিয়ার ফ্লিন্ডার্স ইউনিভার্সিটি অফ সাউথ অস্ট্রেলিয়া থেকে ডক্টরেট ডিগ্রি অর্জন করেন।
পেশাজীবন
ড. কায়কোবাদ ১৯৭৯ সালে বাংলাদেশ শিপিং কর্পোরেশনে কমার্শিয়াল অফিসার হিসেবে যোগ দেন এবং ১৯৮০ সাল পর্যন্ত কর্মরত ছিলেন। মাস্টার অব ইঞ্জিনিয়ারিং এবং ডক্টরেট সম্পন্ন করে দেশে ফিরে ১৯৮৭ সালে তিনি বাংলাদেশ প্রজেক্ট ম্যানেজমেন্ট ইনস্টিটিউটে সফটওয়্যার প্রকৌশলী হিসেবে যোগ দেন। একই বছর তিনি বাংলাদেশ পারমাণবিক শক্তি কমিশনের ইনস্টিটিউট অব কম্পিউটার সায়েন্সে জ্যেষ্ঠ্য বৈজ্ঞানিক কর্মকর্তা হিসেবে যোগ দেন। ১৯৯১ সালে তিনি বাংলাদেশ প্রকৌশল বিশ্ববিদ্যালয় এর কম্পিউটার বিজ্ঞান ও প্রকৌশল বিভাগে সহকারী অধ্যাপক পদে যোগ দেন। ১৯৯৪ সালে তিনি সহযোগী অধ্যাপক পদে এবং ১৯৯৭ সালে অধ্যাপক পদে উন্নীত হন। ১৯৯৬ থেকে ১৯৯৯ সাল পর্যন্ত তিনি এই বিভাগের প্রধান হিসেবে দায়িত্ব পালন করেন। জুন,২০২০ এ তিনি ব্র্যাক বিশ্ববিদ্যালয়ে যোগ দেন এবং এখানে কর্মরত আছেন। এছাড়া তিনি নানা গুরুত্বপূর্ণ সরকারি ও বেসরকারি প্রতিষ্ঠানের কম্পিউটারায়নের সঙ্গে সংশ্লিষ্ট ছিলেন।
কোচ হিসেবে সাফল্য
ড. কায়কোবাদ একাধিকবার এসিএম আইসিপিসি ওয়ার্ল্ড ফাইনালে বুয়েট দলের কোচ হিসেবে নেতৃত্ব দিয়েছেন।
উল্লেখযোগ্য কাজ
ড. মোহাম্মদ কায়কোবাদ বাংলাদেশের ছাত্র-ছাত্রীদের বিশ্বমানের মেধার প্রতিযোগিতায় যোগদান করতে উৎসাহ দেন। তিনি ও মুহম্মদ জাফর ইকবাল মিলে নিউরণে অনুরণন কার্যক্রম শুরু করেছিলেন, যা পরে বাংলাদেশে গণিত অলিম্পিয়াড চালুর পথ সুগম করে। তিনি বর্তমানে বাংলাদেশ গণিত অলিম্পিয়াড কমিটির সদস্য হিসেবে কাজ করছেন। তিনি গণিত অলিম্পিয়াডে প্রস্তুতির ওপর বেশ কয়েকটি বইও লিখেছেন। তার লেখা কলামে বাংলাদেশের ছাত্র-ছাত্রীদের বিভিন্ন প্রতিযোগিতায় সাফল্যের খবর এবং দেশের শিক্ষাব্যবস্থার উন্নয়ন সংক্রান্ত দিকনির্দেশনা পাওয়া যায়। তিনি বিভিন্ন বিশ্ববিদ্যালয়ের কম্পিউটার বিজ্ঞান ও প্রকৌশলের পাঠ্যসূচী প্রণয়নে ভূমিকা রেখেছেন। তিনি তিতাস গ্যাস কোম্পানি, ইসলামী ব্যাংক বাংলাদেশ লিমিটেড, জীবন বীমা কর্পোরেশন, নির্বাচন কমিশন, পরিসংখ্যান ব্যুরো, ঢাকা স্টক এক্সচেঞ্জ, চট্টগ্রাম স্টক এক্সচেঞ্জ প্রভৃতি প্রতিষ্ঠানের কম্পিউটারাইজেশন বিশেষজ্ঞ হিসেবে কাজ করেছেন। ১৯৯৮ সালের অনুষ্ঠিত ইন্টারন্যাশনাল কনফারেন্স অন কম্পিউটার অ্যান্ড ইনফরমেশন টেকনোলজির মূল আয়োজক হিসেবে কাজ করেছেন ।
অভিসন্দর্ভ তত্ত্বাবধান
মোহাম্মদ কায়কোবাদ ১৯টি আন্ডারগ্র্যাজুয়েট, ১৭টি মাস্টার্স তত্ত্বাবধান করেছেন। (জানুয়ারি ২০০৪ পর্যন্ত)
লেখালেখি
মোহাম্মদ কায়কোবাদ প্রথম আলো, ভোরের কাগজ, ইত্তেফাক, The Daily Star, The Independent, The Observer, প্রভৃতি দৈনিকে এবং কম্পিউটার জগত, কম্পিউটার বিচিত্রা, কম্পিউটার বার্তা প্রভৃতি কম্পিউটার ম্যাগাজিনে দুই শতাধিক নিবন্ধ লিখেছেন।
তানাহ লট মন্দির
থাম্ব|তানাহ লট মন্দির alt=|থাম্ব|সূর্যাস্তে তানাহ লট মন্দির alt=|থাম্ব| বাটু বলং মন্দির, তানাহ লট এলাকায় আরেকটি মন্দির, পুরা তানাহ লটের উত্তরে কম দূরত্বে অবস্থিত তানাহ লট ( বালীয় :ᬧᬸᬭ​ᬢᬦᬄᬮᭀᬢ᭄) বা তনঃলোৎ ইন্দোনেশিয়ার দ্বীপ বালির বিশাল পাথর খন্ডের উপর নির্মিত একটি মন্দির। প্রাচীন হিন্দু তীর্থ  তানাহ লট (আক্ষরিক অর্থে "তানাহ লট মন্দির")  পর্যটক এবং আলোকচিত্রশিল্পীদের জন্য  একটি জনপ্রিয় সাংস্কৃতিক আইকন।
তানাহ লট মন্দির
তানাহ লট মানে বালির ভাষাতে অর্থ "সমুদ্রে ভূমি"।  তাবানানে   দেপ্পসর এর উত্তর পশ্চিমে প্রায় ২০ কিমি (১২ মাইল)দূরে অবস্থিত, মন্দিরটি একটি বৃহৎ সমুদ্রতীরাতিক্রান্ত শিলার উপর বসানো যা সমুদ্রের জোয়ার দ্বারা বছর ধরে ক্রমাগত আকৃতি প্রাপ্ত হয়েছে।
তানাহ লট ১৬ তম শতাব্দীর দাঙ্গ হায়ং নিরর্থার কাজ বলে দাবি করা হয়। দক্ষিণ উপকূল বরাবর তার ভ্রমণের সময় তিনি শিলা দ্বীপ এর সুন্দর পরিবেশ দেখেছিলেন এবং সেখানে বিশ্রাম করার সিদ্ধান্ত নিয়েছিলেন। কিছু জেলে তাকে দেখে এবং তাকে উপহার  দেয়।  নিরর্থতা তারপর ছোট দ্বীপে রাত কাটিয়েছিলেন। পরে তিনি মৎস্যজীবীদের সাথে কথা বললেন এবং তাদেরকে পাথরের উপরে একটি মন্দির নির্মাণের জন্য বললেন, কারণ তিনি বালীয় সমুদ্র দেবদেবীদের উপাসনা করার জন্য এটিকে একটি পবিত্র স্থান বলে মনে করেছিলেন।  মন্দিরের প্রধান দেবতা দেওা বরুনা  বা ভাতারা সেগার বা বরুণ দেব, যিনি সমুদ্রের দেবতা বা জলের দেবতা। বর্তমানে নিরর্থারও এখানে পূজা করা হয়।
তানাহ লট মন্দিরটি নির্মিত হয়েছিল কয়েক শতাব্দী ধরে এবং এটি বালীয় পৌরাণিক কাহিনীর একটি অংশ । মন্দিরটি বালীয় উপকূলের চারটি সমুদ্র মন্দিরের একটি ।  দক্ষিণ-পশ্চিম উপকূলে চেইন গঠনের পাশে প্রতিটি সমুদ্র মন্দির প্রতিষ্ঠিত হয়েছিল।  বালীয় পৌরাণিক কাহিনী ছাড়াও, মন্দিরটি উল্লেখযোগ্যভাবে হিন্দুধর্ম দ্বারা প্রভাবিত ছিল।
পাথুরে দ্বীপের ভিত্তিতে, বিষাক্ত সাগরের সাপগুলি মন্দ আত্মাদের এবং অনুপ্রবেশকারীর কাছ থেকে মন্দিরকে পাহারা দেয় বলে বিশ্বাস করা হয়। মন্দিরটি একটি দৈত্য সর্প দ্বারা  সুরক্ষিত করা, যা দ্বীপটি প্রতিষ্ঠা করার সময় নিরর্থের সেলেনডাঙ্গ (একটি ধরনের শাশ) থেকে তৈরি হয়েছিল।
পুন: প্রতিষ্ঠা
১৯৮০ সালে মন্দিরের শিলা মুখ ভেঙ্গে পড়তে শুরু করে এবং মন্দিরের চারপাশের এলাকাটি বিপজ্জনক হয়ে ওঠে। জাপানি সরকার তখন ইন্দোনেশীয় সরকারকে ৮০০ বিলিয়ন (প্রায় 130 মিলিয়ন মার্কিন $) রুপিয়াহ ঋণ দেয়।  ঐতিহাসিক মন্দিরটি এবং বালির প্রায় অন্যান্য উল্লেখযোগ্য নিদর্শন সংরক্ষণ করতে। তানাহ লটের "পাথর" টির এক তৃতীয়াংশেরও বেশি পরিমাণ কৃত্রিম ।যা জাপানী-তহবিলযুক্ত এবং জাপানের তত্ত্বাবধানে করা সংস্কার ও স্থিতিশীলতা প্রোগ্রামের সময় নির্মিত ।
পর্যটন
alt=Tanah Lot Kuta|থাম্ব|তানাহ লট মন্দিরে পবিত্র জল ইন্দোনেশীয় নাগরিকদের জন্য প্রবেশের টিকিট ২০,০০০ রুপিয়াহ (শিশুদের জন্য ১৫,০০০ টাকা)। কিন্তু বিদেশীদের তিনগুণ মূল্য দিতে হয়, ৬০,০০০ রুপিয়াহ (শিশুদের জন্য ৩০,০০০ টাকা)।  মন্দির পৌঁছানোর জন্য, দর্শকদের অবশ্যই বালীয় বাজারের উপহারের দোকানগুলির মধ্যের পথ দিয়ে হেঁটে যেতে হয়। প্রতিটি পথ সমুদ্রে পড়বে। মূল ভূখণ্ডে ক্লিফটপে, পর্যটকদের জন্য রেস্তোরাঁগুলিও সরবরাহ করে। জোয়ারের সময় মন্দিরটির ভিত্তিমূল জলের নিচে চলে যায়। তখন মনে হয় সমুদ্রের মধ্যে দাঁড়িয়ে আছে সেটি। ভাটার সময় ভিত্তিসহ মন্দিরটি দৃষ্টিগোচর হয়। মন্দিরে দাঁড়িয়ে সূর্যাস্তের সুন্দর দৃশ্য উপভোগ করা যায়। অনেক পর্যটক এখানে দাঁড়িয়ে সুর্যাস্ত দেখেন।
অবস্থান
এই পর্যটন আকর্ষণ তাবানানের প্রায় ১৩ কিলোমিটার (৮ মাইল) দক্ষিণে বেরাবান, কেদিরি, তাবানান এ অবস্থিত ।
এ আর ইউসুফ
এ আর ইউসুফ বাংলাদেশী রাজনীতিবিদ যিনি মন্ত্রী ছিলেন।
রাজনৈতিক জীবন
এ আর ইউসুফ ১৯ জানুয়ারি ১৯৮৫ থেকে ১৭ ফেব্রুয়ারি ১৯৮৫ সাল পর্যন্ত বাংলাদেশের বাংলাদেশের আইন, বিচার ও সংসদ বিষয়ক মন্ত্রী ছিলেন। তিনি ১৯ জানুয়ারি ১৯৮৫ থেকে ১১ অক্টোবর ১৯৮৫ সাল পর্যন্ত বাংলাদেশের বেসামরিক বিমান পরিবহন ও পর্যটন মন্ত্রী ছিলেন।
কলকাতা জেলা
কলকাতা জেলা হল ভারতের পশ্চিমবঙ্গ রাজ্যের প্রেসিডেন্সি বিভাগের অন্তর্ভুক্ত একটি জেলা। এই জেলা রাজ্যের রাজধানী কলকাতা শহরের কেন্দ্রস্থলে অবস্থিত। কলকাতা পুলিশ ও কলকাতা পৌরসংস্থার এক্তিয়ার এলাকার অংশবিশেষ এই জেলার জেলা সমাহর্তার এক্তিয়ার এলাকাভুক্ত। কলকাতা জেলা পশ্চিমবঙ্গের একমাত্র জেলা যেটির কোনো মহকুমা নেই। এই জেলার উত্তরে ও পূর্বে উত্তর চব্বিশ পরগনা, পশ্চিমে হাওড়া এবং দক্ষিণে দক্ষিণ চব্বিশ পরগনা জেলা অবস্থিত। জেলা সমাহর্তার প্রধান কার্যালয় বিবাদীবাগ অঞ্চলে জেনারেল পোস্ট অফিসের উত্তরে অবস্থিত।
কলকাতা জেলার গণপরিষেবা (জল সরবরাহ, নিকাশী ইত্যাদি) দেয় কলকাতা পৌরসংস্থা। তবে শহরতলি এলাকা উত্তর চব্বিশ পরগনা, দক্ষিণ চব্বিশ পরগনা, হাওড়া, হুগলি ও নদিয়া জেলার অন্তর্ভুক্ত।
কমলারাণীর দীঘি
কমলারাণীর সাগরদীঘি বাংলাদেশের হবিগঞ্জ জেলার বানিয়াচং উপজেলায় অবস্থিত একটি বৃহদায়তনের জলাধার। ৬৬.০০ একর জমির উপর প্রতিষ্ঠিত এই দীঘিটি আয়তনের দিক থেকে দেশের দ্বিতীয় বৃহত্তম জলাধার হিসাবে স্বীকৃত। এই দীঘিটি খনন করান স্থানীয় সামন্ত রাজা পদ্মনাভ। দেশ-বিদেশে এটি রাণী কমলাবতীর দীঘি, বা বানিয়াচং-এর সাগরদীঘি, বা কমলারাণীর দীঘি অথবা এলাকাবসীর কাছে এটি সাগরদিঘী নামেও বহুল পরিচিত।
ইতিহাস
প্রায় দ্বাদশ শতাব্দিতে রাজা পদ্মনাভ প্রজাদের জলকষ্ট নিবারণের জন্য বানিয়াচং গ্রামের মধ্য ভাগে একটি বিশাল দিঘি খনন করেন। এ দিঘি খননের পর পানি না উঠায় স্বপ্নে আদিষ্ট হয়ে রাজা পদ্মনাভের স্ত্রী রাণী কমলাবতী এ দিঘিতে আত্মবিসর্জন দেন বলে একটি উপাখ্যান এ অঞ্চলে প্রচলিত আছে। এ জন্য এ দিঘিকে কমলারাণীর দিঘিও বলা হয়ে থাকে। এ দিঘি নিয়ে বাংলা ছায়াছবিসহ রেডিও মঞ্চ নাটক রচিত হয়েছে। এর পাড়ে বসে পল্লী কবি জসিমউদ্দিন ‘রাণী কমলাবতীর দিঘি’ নামে একটি কবিতা রচনা করেছিলেন। সে কবিতাটি তার ‘সূচয়নী’ কাব্য গ্রন্থে অন্তর্ভুক্ত রয়েছে। এ দিঘিটি বাংলা দেশের দ্বিতীয় বৃহত্তম দিঘি বলে খ্যাতি রয়েছে। ১৯৮৬ সালে দিঘিটি পুনঃখনন করান তৎকালীন মৎস্য ও পশুপালন মন্ত্রী সিরাজুল হোসেন খাঁন।
জনপ্রিয় মাধ্যমে পরিচিতি
কবি জসীমউদ্দীন বানিয়াচংয়ে পরিদর্শনে কালে নয়নাভিরাম সাগরদীঘির প্রাকৃতিক পরিবেশ ও সৌন্দর্য্যে মুগ্ধ হয়ে ‘রানী কমলাবতীর দীঘি’ নামে একটি কবিতা লিখেছিলেন, যা তার সূচয়ণী কাব্যগ্রন্থের অন্তর্ভুক্ত।
অসমের মুখ্যমন্ত্রীদের তালিকা
এই তালিকা ভারতর অন্তর্ভুক্ত জেলা আসামের প্রাক্তন এবং বর্তমান কর্তব্যরত মুখ্যমন্ত্রীদের কার্যকালের শুরু, কার্যকালের শেষ, দলভিত্তিক প্রস্তুত করে তৈরি করা হয়েছে।
মনোয়ার হোসেন চৌধুরী
মনোয়ার হোসেন চৌধুরী একজন বাংলাদেশি রাজনীতিবিদ ও একাদশ জাতীয় সংসদ সদস্য। মনোয়ার হোসেন চৌধুরী গাইবান্ধা-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
বাংলাদেশের রাষ্ট্রপতি নির্বাচন, ১৯৭৮
রাষ্ট্রপতি নির্বাচন ১৯৭৮, বাংলাদেশে ৩ জুন ১৯৭৮ সালে অনুষ্ঠিত হয়। এটি ছিল বাংলাদেশের রাষ্ট্রপতির জন্য প্রথম গণ নির্বাচন যিনি পূর্বে জাতীয় সংসদ দ্বারা নির্বাচিত হয়েছেন। নির্বাচনে জিয়াউর রহমান জয় লাভ করেন, যিনি ৭৬.৬% ভোট লাভ করেন। মোট ভোট সংগৃহীত হয়েছিল ৫৪.৩%।
ওয়েব ডেভেলপমেন্ট
ওয়েব সার্ভারে জমা রাখা তথ্য ইন্টারনেট ও ওয়েব ব্রাউজাররের মাধ্যমে দর্শনযোগ্য করার প্রক্রিয়াই ওয়েব ডেভেলপমেন্ট।
ওয়েব ডেভেলপমেন্ট একটি জনপ্রিয় পেশা। এই পেশার উপর অনেকই জীবিকা নির্বাহ করে। যে ব্যক্তি ওয়েবসাইট তৈরী বা ডেভেলপ করে তাকে ওয়েব ডেভেলপার বলা হয়। ওয়েব ডেভেলপার ওয়েবসাইটের ডিজাইন বা চিত্র অনুসরণ ক’রে ক্লায়েন্ট সাইড ভাষা ও সার্ভার সাইড ভাষাগুলো ব্যবহার ক’রে ওয়েবসাইট তৈরি বা ডেভেলপ করে।
ওয়েব ডেভেলপমেন্ট-এর ধাপ
ওয়েব ডেভেলপমেন্ট তিন ধাপে বিভক্ত —
ফ্রন্ট-এন্ড ওয়েব ডেভেলপমেন্ট
ওয়েব ডিজাইনাররে অঙ্কিত চিত্র বা পরিকল্পনা অনুসারে ওয়েবসাইটের দৃশমান স্ট্যাটিক ওয়েব পৃষ্ঠা তৈরী করাই ফ্রন্ট-এন্ড ওয়েব ডেভেলপমেন্ট। ফ্রন্ট-এন্ড ওয়েব ডেভেলপমেন্ট ওয়েব ডেভেলপমেন্টের প্রথম ধাপ। যে ওয়েব ডেভেলপার ওয়েব ডিজাইনারের নিকট হতে পাওয়া চিত্র অনুসারে বা ওয়েব ডিজাইনারের পরিকল্পনা অনুসারে স্ট্যাটিক ওয়েব পৃষ্ঠা তৈরী করে তাকে ফ্রন্ট-এন্ড ওয়েব ডেভেলপার বা ফ্রন্ট-এন্ড ডেভেলপার বলা হয়। একজন ফ্রন্ট-এন্ড ওয়েব ডেভেলপারের স্ট্যাটিক ওয়েব পৃষ্ঠা তৈরীর কলাকৌশল সম্পর্কে গভীর জ্ঞান থাকে।
একজন ফ্রন্ট-এন্ড ওয়েব ডেভেলপার ক্লায়েন্ট সাইড ভাষা (এইচটিএমএল, সিএসএস, জাভাস্ক্রিপ্ট ) ব্যবহার করে স্ট্যাটিক ওয়েব পৃষ্ঠা তৈরী করে থাকে। ফ্রন্ট-এন্ড ওয়েব ডেভেলপারের তৈরী স্ট্যাটিক ওয়েব পৃষ্ঠা অনুসরণ ক’রে ব্যাক-এন্ড ওয়েব ডেভেলপার ওয়েবসাইটের ব্যাক-এন্ড তৈরি বা ডেভেলপ করে।
ব্যাক-এন্ড ওয়েব ডেভেলপমেন্ট
একজন ব্যাক-এন্ড ওয়েব ডেভেলপার সার্ভার-সাইড ভাষা (পিএইচপি, পাইথন, এএসপি ডট.নেট ইত্যাদি ) ও RDBMS (মাইএসকিউএল, mongoDB ইত্যাদি ) ব্যবহার করে ডাইনামিক ওয়েব পৃষ্ঠা তৈরী করে থাকে ব্যাক-এন্ড ওয়েব ডেভেলপার ফ্রন্ট-এন্ড ওয়েব ডেভেলপারের তৈরী স্ট্যাটিক ওয়েব পৃষ্ঠা বা ওয়েব ডিজাইনারের তৈরী স্ট্যাটিক ওয়েব পৃষ্ঠাকে ডাইনামিক ওয়েব পৃষ্ঠায় রূপান্তর করে।
শুকতারা রহমান
আয়শা শুকতারা রহমান (জন্ম: ২ ফেব্রুয়ারি ১৯৯৪, খুলনা, বাংলাদেশ) হলেন একজন অল-রাউন্ডার মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।  তিনি হলেন একজন ডানহাতি ব্যাটসম্যান এবং ডানহাতি অফব্রেক বোলার।  শুকতারা বাংলাদেশের মহিলা অল-রাউন্ডার ক্রিকেটারদের মধ্যে অন্যতম একজন খেলোয়াড়।
প্রাথমিক জীবন
শুকতারা বাংলাদেশের বৃহত্তর খুলনা জেলায় ১৯৯৪ সালের ২ ফেব্রুয়ারি জন্মগ্রহণ করেন।
একদিনের আন্তর্জাতিক
শুকতারা একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
টি২০ আন্তর্জাতিক
শুকতারা টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে।
এশিয়ান গেমস
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। শুকতারা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন। তিনি ব্যাট এবং বলে উভয়ই ভাল দক্ষতা দেখাতে সামর্থ্য হন।
লিও ফিলিপ কাদানফ
লিও ফিলিপ কাদানফ (১৪ জানুয়ারি, ১৯৩৭ - ২৬ অক্টোবর, ২০১৫) একজন মার্কিন পদার্থবিজ্ঞানী। তিনি শিকাগো বিশ্ববিদ্যালয় এর পদার্থবিজ্ঞানের একজন অধ্যাপক। তিনি ২০০৭ সালে আমেরিকান ফিজিক্যাল সোসাইটি এর প্রেসিডেন্টের দায়িত্ব পালন করেন।
জীবনী
কাদানফ হার্ভার্ড বিশ্ববিদ্যালয় থেকে ১৯৫৭ সালে ব্যাচেলর অব আর্টস, ১৯৫৮ সালে মাস্টার অব আর্টস এবং ১৯৬০ সালে পিএইচডি ডিগ্রি অর্জন করেন। ১৯৬২ সালে ইলিনয় বিশ্ববিদ্যালয়ের পদার্থবিজ্ঞানের সহকারী অধ্যাপক পদে যোগদান করেন। ১৯৬৩ সালে সহযোগী অধ্যাপক এবং ১৯৬৫ সালে পূর্ণ অধ্যাপক পদে উন্নীত হন। ১৯৬৯ থেকে ১৯৭৮ সাল পর্যন্ত ব্রাউন বিশ্ববিদ্যালয়ে শিক্ষকতা করেন। ১৯৭৮ সালে শিকাগো বিশ্ববিদ্যালয়ে পদার্থবিজ্ঞানের অধ্যাপক পদে যোগদান করেন।
মাই নেম ইজ রেড
মাই নেম ইজ রেড (Benim Adım Kırmızı) ১৯৯৮ সালে প্রকাশিত অরহান পামুকের লেখা তুর্কি উপন্যাস। ২০০১ সালে এরডাগ গোকনার এটি ইংরেজিতে অনুবাদ করেন। পামুক ২০০৬ সালে সাহিত্যে নোবেল পুরস্কার পান। উপন্যাসটি ১৫৯১ সালে উসমানীয় সাম্রাজ্যের অনুচিত্রশিল্পীদের নিয়ে লেখা। এটি পামুককে আন্তর্জাতিক খ্যাতি এনে দেয় এবং নোবেল বিজয়ে অবদান রাখে। পামুকের কাজে জয়েস, কাফকা, মান, নবোকভ, প্রউস্টের প্রভাব দেখা যায়।
এর ফরাসি অনুবাদ ফরাসি প্রিক্স ডু মেইলেউর লিভ্রে এট্রাঞ্জার পুরস্কার ও ইতালীয় অনুবাদ প্রিমিও গ্রিঞ্জানে কাভর পুরস্কার লাভঁ করে। ইংরেজি অনুবাদ ২০০৩ সালে ইন্টারন্যাশনাল ইমপেক ডাবলিন লিটারেরি এওয়ার্ড লাভ করে।
এ পর্যন্ত এটি ৬০টির বেশি ভাষায় অনূদিত হয়েছে।
ঠাকুরনগর
ঠাকুরনগর ভারতের পশ্চিমবঙ্গের উত্তর চব্বিশ পরগনা জেলার বনগাঁ মহকুমা অন্তর্গত একটি সেন্সাস টাউন। এটি গাইঘাটা থানা ও গাইঘাটা ব্লক-এর অন্তর্গত। এখানে ঠাকুরনগর রেলওয়ে স্টেশন নামে একটি স্টেশন রয়েছে। রেল স্টেশনটি কলকাতা, বারাসাত ও বনগাঁ শহরের যোগাযোগ রক্ষা করে।এছা্ড়া ঠাকুরনগর থেকে রানাঘাট, নবদ্বীপ ও গাইঘাটার জন্য বাস পরিসেবা রয়েছে বর্তমানে এই শহরে একটি পৌরসভা হবে বলে জানিয়েছেন পশ্চিমবঙ্গ সরকার।
ভূগোল
ঠাকুরনগর সমুদ্র সমতল থেকে ৯ মিটার উচ্চতায় অবস্থিত।এই এলাকা অর্সেনিক কবলিত।
বর্তমানে পশ্চিমবঙ্গ সরকার ঠাকুরনগর কে পৌরসভা এলাকায় রূপান্তরিত করার প্রস্তাব দিয়েছে।
শিক্ষা প্রতিষ্ঠান
ঠাকুরনগরে দুটি উচ্চমাধ্যমিক বিদ্যালয় রয়েছে।এগুলি হল- ঠাকুরনগর একটি সরকারি মহাবিদ্যালয় বা কলেজ বর্তমানে চালু হয়েছে।
ঠাকুরবাড়ি ও মতুয়া ধাম
মতুয়া সম্প্রদায়ের মানুষের কাছে ঠাকুরবাড়ি ও মতুয়া ধাম বর্তমানে একটি গুরুত্বপূর্ণ মতুয়া তীর্থ কেন্দ্রে পরিণত হয়েছে। মতুয়া ধাম ঠাকুরনগর রেল স্টেশন থেকে ১ কিলোমিটারের মধ্যে অবস্থিত। প্রতিবছর চৈত্র মাসে মতুয়া সম্প্রদায়ের গুরু ও সমাজসংস্কারক হরিচাঁদ ঠাকুর এবং তার পুত্র গুরুচাঁদ ঠাকুরে র আদর্শে মতুয়া ধামে মেলা বসে যা ঠাকুরনগরের মেলা হিসাবে পরিচিত ।
রাইখালী ইউনিয়ন
রাইখালী বাংলাদেশের রাঙ্গামাটি জেলার অন্তর্গত কাপ্তাই উপজেলার একটি ইউনিয়ন।
আয়তন
রাইখালী ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী রাইখালী ইউনিয়নের লোকসংখ্যা ২০,১২৫ জন। এর মধ্যে পুরুষ ১০,৭৩৮ জন এবং মহিলা ৯,৩৮৭ জন।
অবস্থান ও সীমানা
কাপ্তাই উপজেলার দক্ষিণাংশে রাইখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে চিৎমরম ইউনিয়ন, উত্তরে কর্ণফুলী নদী ও চন্দ্রঘোনা ইউনিয়ন, পশ্চিমে চট্টগ্রাম জেলার রাঙ্গুনিয়া উপজেলার কোদালা ইউনিয়ন এবং দক্ষিণে রাজস্থলী উপজেলার বাঙ্গালহালিয়া ইউনিয়ন ও গাইন্দ্যা ইউনিয়ন অবস্থিত।
প্রশাসনিক কাঠামো
রাইখালী ইউনিয়ন কাপ্তাই উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রঘোনা থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
শিক্ষা ব্যবস্থা
রাইখালী ইউনিয়নের সাক্ষরতার হার ৪৩.৮৩%। এ ইউনিয়নে ২টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ২৪টি প্রাথমিক বিদ্যালয় রয়েছে।
যোগাযোগ ব্যবস্থা
রাইখালী ইউনিয়নে যোগাযোগের প্রধান সড়ক চট্টগ্রাম-কাপ্তাই সড়ক হয়ে চন্দ্রঘোনা ফেরীঘাট হয়ে রাইখালী সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
রাইখালী ইউনিয়নের উত্তর-পশ্চিম সীমান্ত দিয়ে প্রবাহিত হচ্ছে কর্ণফুলী নদী।
হাট-বাজার
রাইখালী ইউনিয়নের প্রধান প্রধান হাট-বাজারগুলো হল রাইখালী বাজার, ডংনালা বাজার, বড়খোলা বাজার এবং কারিগরপাড়া বাজার।
মাদার টেরিজার সমালোচনা
থাম্ব|মাদার তেরেসা একজন বিতর্কিত ব্যক্তিত্ব হিসেবে মেরি টেরিজা বোজাঝিউ'র জীবন ও কর্ম, যিনি মাদার টেরিজা বা তেরেসা নামে অধিক পরিচিত, তার মৃত্যুর আগে ও পরে বিশ্বের বিভিন্ন ব্যক্তি, সংস্থা ও একাধিক রাষ্ট্রের সরকার দ্বারা নন্দিত ও নিন্দিত হয়েছে। টেরিজা ও তার প্রতিষ্ঠিত 'দ্য মিশনারিজ অব চ্যারিটি'র (দাতব্য ধর্মপ্রচারক সংঘ) ক্রিয়াকলাপ অসংখ্য বিতর্কের জন্ম দিয়েছে। সমালোচকরা টেরিজার সংঘের সেবার নিম্নমান, বলপূর্বক ধর্মান্তর ও মৃত্যুপথযাত্রীদের খ্রিস্টধর্মে দীক্ষাদানের নিন্দা জ্ঞাপন করেছে এবং তাদের সাথে উপনিবেশবাদ ও বর্ণবাদের সম্পর্ক পেয়েছে। টেরিজা গণযোগাযোগ মাধ্যমে আলোচিত ছিলেন। অনেক সমালোচক মনে করেন, ক্যাথলিক গির্জা খ্রিস্টানধর্ম প্রচার ও সমালোচনার মোকাবেলা করতে তেরেসার ভাবমূর্তি ব্যবহার করেছে। বিশ্ববিখ্যাত চিন্তাবিদ জার্মেইন গ্রিয়ার টেরিজাকে 'ধর্মীয় সাম্রাজ্যবাদী' বলে সমালোচনা করেছেন। অনেকে তাকে উন্মত্ত উগ্রবাদী, মৌলবাদী তথা ভণ্ড বলে আখ্যায়িত করে বলেছেন যে তিনি নিজের ধর্মীয় আদর্শ তথা ব্যক্তিগত স্বার্থ চরিতার্থ করতে দুস্থবঞ্চিতদের অস্ত্র হিসেবে ব্যবহার করেছেন।
উপনিবেশবাদী ও বর্ণবাদী প্রকল্প
বিজয় প্রসাদ মাদার টেরিজাকে উপনিবেশবাদ ও বর্ণবাদের ধ্বজাধারী বলেছেন। তার মতে, টেরিজা উপনিবেশিত দেশে ধর্মপ্রচারক শ্বেতাঙ্গ নারীদের প্রতিভূ রূপে ক্রিয়ারত ছিলেন যেন তিনি কালো মানুষদের স্বীয় কামনা ও অপারগতা থেকে রক্ষা করতে এসেছেন। এখনও উপনিবেশবাদী কুচিন্তা ধারণ করে যাওয়া ইউরো-মার্কিন মিডিয়া মনে করে যে কালো মানুষদের বদলাবার বিশেষ ক্ষমতা শ্বেতাঙ্গদের রয়েছে। অশ্বেতাঙ্গ কালোরা নিজেরা নিজেদের উন্নতিতে সচেষ্ট হলেও ইউরো-মার্কিন মিডিয়া তার মাঝে কোন শ্বেতাঙ্গ ব্যক্তিকে খুঁজে পায় শিক্ষক বা অভিভাবক রূপে যেন কালোরা নিজেরা নিজেদের উন্নতি করতে অপারগ শ্বেতাঙ্গদের ছাড়া। তেরিজার কর্ম পশ্চিমা বৈশ্বিক প্রকল্পেরই অংশ যা বুর্জুয়া পাপবোধকে প্রশমন করতে দাতব্য চালিয়ে যায় কিন্তু যে সমাজকাঠামো দারিদ্র্য উৎপাদন করে যে সমাজকাঠামোকে না বদলিয়ে টিকিয়ে রাখে। অরূপ চট্টোপাধ্যায় বলেন, ভারত থেকে এখনো উপনিবেশী মানসিকতা দূর হয়নি, তাই সাধারণ মানুষ টেরিজার মতো সাদা মহিলাকে সমালোচনা করতে ভয় পায়।
বলপূর্বক খ্রিস্টধর্ম দীক্ষা
টেরিজার বিরুদ্ধে অন্যতম অভিযোগ, তিনি সেবা গ্রহণ করতে আসা অসহায় দুঃস্থ মানুষদের খ্রিস্টধর্মে দীক্ষিত হতে চাপ দিতেন। টেরিজার সংঘের 'সবকিছুই ছিল খ্রিস্টান হবার শর্তে' – সে খাবার হোক বা শোবার জায়গা হোক। অরূপ চট্টোপাধ্যায় লিখেছেন, ১৯৯২ সালে মাদার টেরিজা নিজেই স্বীকার করেন, তিনি প্রায় ২৯ হাজার লোককে মৃত্যুকালে তাদের না জানিয়ে খৃস্টধর্মে ধর্মান্তরিত করেছেন। তার বিরুদ্ধে একই অভিযোগ এনেছে বিশ্ব হিন্দু পরিষদও। তাদের দাবী, মাদার টেরিজা হিন্দুধর্মকে শয়তানের ধর্ম বলে চিহ্নিত করেন। যদিও একজন মানুষের অজান্তে কীভাবে তাকে ‘ধর্মান্তরিত’ করা যায় – সেটাই প্রশ্নবিদ্ধ।
অর্থসংক্রান্ত কেলেঙ্কারি
অনেক অসৎ ও দুর্নীতিবাজ ব্যক্তির কাছ থেকে অর্থ গ্রহণ তথা গৃহীত অর্থের অস্বচ্ছ ব্যয়ের জন্যও টেরিজা সমালোচিত হয়েছেন। অনেক বড় বড় অনুদান পেলেও তিনি সেবার মান উন্নতিকরণে উল্লেখযোগ্য ব্যয় করেননি। জার্মান পত্রিকা স্টার্ন-এর প্রতিবেদন অনুযায়ী অনুদানের মাত্র ৭ শতাংশ সেবা দানের ক্ষেত্রে ব্যবহৃত হত, যদিও টেরিজা নিজে বিশ্বের সেরা হাসপাতালে সর্বদা ১ম শ্রেণীর উৎকৃষ্ট চিকিৎসা নিতেন এবং অধিকাংশ সময় সংরক্ষিত বিমানে বিশ্ব পরিভ্রমণে ব্যস্ত থাকতেন। ক্রিস্টোফার হিচেন্সে র মতে, টেরিজা কুখ্যাত, দুর্নীতিবাজ প্রতারকদের কাছ থেকে বড় বড় অনুদান নিয়েছেন। যেমন, টেরিজাকে এক মিলিয়ন ডলার অনুদানকারী চার্লস কিটিং ঋণ জালিয়াতি মামলায় দোষী সাব্যস্ত হলে টেরিজা বিচারককে কিটিং-এর চারিত্রিক সদগুণ কীর্তন করে চিঠি দিয়েছিলেন। টেরিজাকে কিটিং-এর ২৫২ মিলিয়ন ডলার ঋণ জালিয়াতির তথ্যপ্রমাণ পাঠানো হলেও তিনি অনুদান ফেরত দেননি।
চিকিৎসা সেবার নিম্নমান
ব্রিটিশ মেডিকেল জার্নাল দ্য ল্যাঞ্চেটের সম্পাদক রবিন ফক্স ১৯৯১ সালে কলকাতায় টেরিজার সেবাদান প্রতিষ্ঠান পরিদর্শন করে চিকিৎসার মানকে অগ্রহণযোগ্য ও অপরিচ্ছন্ন বলে সমালোচনা করেছেন। ফক্স বলেন, চিকিৎসাশাস্ত্রীয় বিদ্যা ছাড়াই টেরিজা ও তার সংঘ রোগীদের সম্পর্কে দেখা শোনা করে এবং তারা নিরাময়যোগ্য ও নিরাময়-অযোগ্য রোগের মাঝে কোন পার্থক্য করে না ফলশ্রুতিতে নিরাময়যোগ্য রোগীও মৃত্যুর সম্মুখীন হতে পারে। মন্ট্রিল বিশ্ববিদ্যালয়ের একদল পর্যবেক্ষকও একই মত প্রকাশ করেছেন।
আধ্যাত্মিক ভণ্ডামি
টেরিজা মানুষকে ঈশ্বরপ্রেম শিক্ষা দিলেও টেরিজার চিঠিপত্র থেকে জানা যায় জীবনের শেষ পঞ্চাশ বছর তিনি অন্তরের অন্তস্থলে ঈশ্বরের অস্তিত্ব অনুভব করেননি, ঈশ্বরের অনুপস্থিতে হাহাকার প্রকাশ করে তিনি লিখেছেন যে ঈশ্বর তাকে পরিত্যাগ করেছেন। তিনি লিখেছেন "কোথায় আমার বিশ্বাস? এমনকি হৃদয়ের গভীরে শূন্যতা আর অন্ধকার ছাড়া কিছু নেই। যদি ঈশ্বর তুমি থাকো, আমাকে ক্ষমা করো। টেরিজাকে তাই অনেকে আধ্যাত্মিক ভণ্ডামির অভিযোগ করেছেন।
কলকাতার নেতিবাচক প্রচারণা
কলকাতা পৌরসংস্থার মহানাগরিক বিকাশ রঞ্জন ভট্টাচার্য্য বলেছেন যে কলকাতার দরিদ্র লোকদের উপর টেরিজার কোন উল্লেখযোগ্য কর্ম নেই; টেরিজা রোগের চিকিৎসা করার চেয়ে রোগকে মহিমাহ্নিত করেছেন বেশি এবং সর্বোপরি সারাবিশ্বে কলকাতার নেতিবাচক দারিদ্র্যময় ভাবমূর্তি তৈরি করেছেন। অরূপ চট্টোপাধ্যায় টেরিজার বিরুদ্ধে একই অভিযোগ করেছেন।
গর্ভপাতবিরোধিতার সমালোচনা
টেরিজার ধর্ষিতাদেরও গর্ভপাত করতে দিতে অনীহা ছিল। টেরিজা তার নোবেল ভাষণে বলেন, "গর্ভপাত বিশ্বশান্তির সবচেয়ে বড় শত্রু।" গর্ভপাত অধিকার আন্দোলনকারীরা টেরিজাকে গর্ভপাতবিরোধিতার জন্য কঠোরভাবে সমালোচনা করেছেন।
গণমাধ্যমে টেরিজা সমালোচনা
১৯৯৪ সালে প্রখ্যাত সাংবাদিক তারিক আলি ও ক্রিস্টোফার হিচেন্স টেরিজার ওপর হেল'স এঞ্জেল (নরকের দেবদূত) শিরোনামে একটি প্রামাণ্যচিত্র তৈরি করেন। ১৯৯৫ সালে হিচিন্স দ্য মিশনারি পজিশন: মাদার টেরিজা ইন থিওরি অ্যান্ড প্র্যাকটিস (ধর্মপ্রচারক অবস্থান: তত্ত্বে ও কর্মে মাদার টেরিজা) নামে একটি গ্রন্থ রচনা করেন। হিচেন্স দেখান যে ক্ষমতাহীনের সাথে ক্ষমতাবানের লড়াইয়ে সবসময় ক্ষমতাবানের পক্ষ নিয়েছেন, যেমন ভোপালের বিপর্যয়ে ইউনিয়ন কার্বাইডের পক্ষ নিয়েছেন, রোনাল্ড রিগানের সমর্থন করেছেন, এমনকি নিকারাগুয়া গিয়ে সন্ডিস্টাদের বিরুদ্ধে টেরিজা সিআইএ-সমর্থিত কন্ট্রাদের সমর্থন দিয়েছেন। ভারতীয় লেখক ও চিকিৎসক অরূপ চট্টোপাধ্যায়, যিনি একসময় টেরিজার সেবাদান প্রতিষ্ঠানে কর্মরত ছিলেন, টেরিজার ধর্মপ্রচারকদলের ক্রিয়াকলাপ অনুসন্ধান করেছেন এবং তার মাদার টেরিজা: দ্যা ফাইনাল ভার্ডিক্ট নামের বইয়ে মাদারের সেবা-পদ্ধতি ও আরও নানা স্পর্শকাতরা বিষয় নিয়ে গুরুতর কিছু অভিযোগ করেন।
বুলগেরিয়ার প্রশাসনিক অঞ্চল
বুলগেরিয়ার প্রদেশসমূহ (области на България) বলতে বোঝায় বুলগেরিয়া রাষ্ট্রের প্রশাসনিক বিভাগের প্রথম স্তর।
১৯৯৯ খ্রীস্টাব্দ থেকে সমগ্র বুলগেরিয়াকে প্রশাসনিক ভাবে ২৮টি প্রদেশে (области –অব্‌লাস্টি; একবচন : област অব্‌লাস্ট; যার আক্ষরিক অর্থ হল "অঞ্চল") বিভক্ত করা হয়েছে, যা মোটামুটিভাবে ১৯৮৭ খ্রীস্টাব্দের পূর্বেকার ২৮টি জেলাকে (বুলগারিয় ভাষায়: окръг –ওক্‌রগ্‌, বহুবচন: окръзи –ওক্‌রজি ) নির্দেশ করে।
সোফিয়া- বুলগেরিয়ার রাজধানী শহর এবং দেশের সর্ববৃহৎ জনবসতি। এটি একাধারে সোফিয়া প্রদেশ ও সোফিয়া শহর প্রদেশের প্রশাসনিক কেন্দ্রস্থল। এই রাজধানী অঞ্চলটি আরও ৩টি শহর ও ৩৪টি গ্রাম সহ সোফিয়া রাজধানী পৌরসভার অন্তর্ভুক্ত, যার ৯০% জনসংখ্যাই সোফিয়ায় বসবাসকারী। এটি সোফিয়া নগররাজ্যের একমাত্র পৌরসভা।